Hy het in 1813 na die Oosgrens verhuis en kom in aanraking met die weifelende grensbeleid van die Kaapse regering asook die invloed wat Ordonnansie No.50 op die grensboere het. Ten spyte van sy finansiële probleme het hy respek afgedwing by die boere sowel as die regering.
Reeds in 1822 is hy veldkommandant en doen voorspraak vir die boere. Hy bots met die Britse regering en word in 1824 afgedank. Daarna vestig hy hom in die Winterhoekberge. Tydens die Sesde Grensoorlog word hy weer as veldkommandant aangestel. Daar word 'n militêre pos, Post Retief, op sy plaas gevestig.